b'\n_START_ARTICLE_\nMihail Lvovi\xc4\x8d Treskin\n_START_SECTION_\n\xc5\xbdivljenje\n_START_PARAGRAPH_\n15. marca 1783 je vstopil v Preobra\xc5\xbeenski polk in 14. oktobra 1784 je bil kot vodnik preme\xc5\xa1\xc4\x8den v Izmailovski polk. 1. januarja 1785 je bil kot poro\xc4\x8dnik dodeljen 6. orenbur\xc5\xa1kemu poljskemu bataljonu._NEWLINE_Udele\xc5\xbeil se je bojev proti Turkom na Kubanu (1789-91), za kar je bil povi\xc5\xa1an v drugega majorja. 1. januarja 1797 je bil kot major preme\xc5\xa1\xc4\x8den v Butirski mu\xc5\xa1ketirski polk, s katerim se je udele\xc5\xbeil italijansko-\xc5\xa1vicarske kampanje._NEWLINE_9. oktobra 1800 je bil povi\xc5\xa1an v podpolkovnika in 1. decembra 1804 je postal poveljnik Butirskega mu\xc5\xa1ketirskega polka, s katerim se je udele\xc5\xbeil vojne tretje koalicije. Med bitko pri Austerlitzu je bil ranjen in zajet._NEWLINE_Iz francoskega ujetni\xc5\xa1tva je pri\xc5\xa1el februarja 1806, nato pa je bil 23. aprila istega leta povi\xc5\xa1an v polkovnika. Udele\xc5\xbeil se je vojne proti Turkom (1806-07); 2. septembra 1809 je postal \xc5\xa1ef Azovskega mu\xc5\xa1ketirskega polka 6. pehotne divizije._NEWLINE_15. septembra 1813 je bil povi\xc5\xa1an v generalmajorja. 19. marca 1816 se je upokojil zaradi ran.'